OTA ELÄMÄNTEHTÄVÄKSESI JUMALA 4/4
Millaista on elää tietoisena tehtävästään?
Onko elämälläsi tehtävä?
Millainen kuilu elämäsi ja sisäisen elämättömän elämäsi välillä on?
Nouseeko sisimmästäsi vastustusta? Millaista elämäsi olisi ilman sitä?
Minulle on tärkeää, että voimme yhdessä pohtia tehtäväämme -
ja millaista on elää Jumalan kutsumina ja lähettäminä.
Se on suuri seikkailu ja hieno tapa elää. Pysy siis kanavalla!
EDELLISESSÄ JAKSOSSA
Tiedätkö, että Jumalalla on elämällesi upea tehtävä?
Se on suurempi kuin pystymme edes ymmärtämään, -
mutta meissä on sitä vastustavia voimia.
Saatamme erottaa hengellisen elämämme, johon kuuluu -
suhteemme Jumalaan, seurakuntaelämä -
ja ehkä myös uskovat ystävät, -
maallisesta, todellisesta elämästämme, -
jonka kautta ansaitsemme elantomme.
Näiden kahden elämän välillä on valtava kuilu.
Lähetystehtävän suorittaminen on tuon kuilun kuromista umpeen.
Suurin vastustus, jota kohtaamme, ei tule jostain ulkopuoleltamme, -
vaan se syntyy sisällämme.
Vastustus tulee meistä itsestämme, se syntyy ja vahvistuu meissä.
Ulkopuoliset viholliset ja vastustus ovat vain häiriöitä.
Paholainen yrittää saada meidät kiinnittämään huomiomme muihin -
pyrkien näin häiritsemään meitä, -
mutta suurin vihollinen on aina sisällämme, -
koska vastustus on lähtöisin sieltä.
Ulkoiset asiat eivät siis ole niin tärkeitä, vaan se, sisällämme on.
Toinen asia vastustuksesta.
Mitä tärkeämpi kutsumus tai toiminta on, -
sitä enemmän vastustamme sitä.
Mitä tärkeämpi jokin asia on, sitä enemmän koemme vastustusta.
Rakkauden vastakohta on välinpitämättömyys.
Jos emme koe minkäänlaista vastustusta -
jotakin pyrkimystä tai hanketta kohtaan, -
suhtaudumme siihen luultavasti välinpitämättömästi.
Mutta mitä enemmän vaikutusta kutsulla tai toimella on, -
sitä helpompi sitä on lykätä, sitä enemmän pelkäämme sitä, -
ja sitä helpompi on ajatella, ettei se ole meitä varten.
Kolmas asia. Ehkä tämä saa teidät tuntemaan olonne hiukan paremmaksi.
Se, mitä on elämämme ja sisäisen, elämättömän elämämme välissä, -
on vastustus, syy, miksi emme tee sitä, -
ne asiat, joiden vuoksi emme ojentaudu Jumalan tehtävän mukaan.
Vastustus on maailmanlaajuinen ilmiö. Et ole yksin sen kanssa.
Kun siis aamulla herään ja tiedän, että minun pitäisi kuntoilla, -
uskottelen itselleni tekeväni sen myöhemmin, vaikka nyt on hyvä aika.
Saatan jopa pukea urheiluvaatteet päälleni, -
mutta päätänkin ensin juoda kupin kahvia, jotta olisin virkeämpi.
Olen viettänyt monta kokonaista päivää urheiluvaatteet päällä.
Onko kenellekään muulle käynyt näin?
Kahvit juotuani muistan, että minun onkin kirjoitettava sähköpostia -
ja että toimistolla on töitä tehtävänä. Tämä on vastustusta.
Kaikki kärsivät siitä, mutta toiset selviävät siitä paremmin.
Se, miten päättäväisesti käsittelemme vastustusta, -
määrittää sen, suoritammeko lähetystehtävää täysin vai melkein.
Mahdollisuus on koko ajan olemassa. Neljäs asia vastutuksesta.
Vastustus liittyy aina siirtymiseen matalalta tasolta korkeammalle.
Ehkä olet mukana tekemässä jotain hienoa, kuten katutiimissämme, -
mikä tarkoittaa ihmisten auttamista tai heidän kuuntelemistaan, -
tai sitä, että olet ystävä jollekulle. Olipa se mitä vain, -
alat ajatella, että katutiimi vie kaikki lauantait ja illat, -
ehkä pitäisi lopettaa. Vetäytyminen ei aiheuta vastustusta.
Vastustus toimii vain, kun yritämme päästä eteenpäin, -
tehdä jotain, mikä liittyy Jumalan kutsuun ja tarkoitukseen.
Silloin joudumme käsittelemään vastustusta.
Viides asia: Vastustus on näkymätön voima.
Sitä ei näe, mutta se vaikuttaa jatkuvasti siihen, mitä näemme, -
asioihin, joita ei tapahdu. Kirja on edelleen kirjoittamatta, -
projektia ei ole aloitettu, -
yritystä ei ole saatu pyörimään kunnolla, -
pyrkimys ei ole toteutunut, -
opinnot ovat kesken, niitä on lykätty kerta toisensa jälkeen.
Juuri tällaista vastustus on.
Se on näkymätön, mutta vahva voima, joka toimii.
Onneksi se ei ole ylivoimainen.
1. Kor. 10:13 puhuu kiusauksista.
"Teitä ei ole kohdannut muu kuin inhimillinen kiusaus"
Ehkä teilläkin on kiusaus lykätä kuntoilua, mutta: -
"Teitä ei ole kohdannut muu kuin inhimillinen kiusaus; -
ja Jumala on uskollinen, hän ei salli teitä kiusattavan -
yli voimienne, vaan salliessaan kiusauksen hän valmistaa myös -
pääsyn siitä, niin että voitte sen kestää."
Kuudes asia vastustuksesta. Jos elämme pienesti, -
juuri sitä vastustus on. Siihen liittyy muiden kritisointi.
Ihmiset, jotka toteuttavat mahdollisuuksiaan -
ja tekevät sitä, mihin heidät on kutsuttu, -
ovat yleensä rohkaisijoita, kun taas sivustakatsojat -
ovat kaikkein kriittisimpiä ja kielteisimpiä muita kohtaan.
Se on vain vastustuksen yksi muoto.
Jos huomaat, että olet kriittinen -
tai että sinussa on juoruilijan vikaa...
"Tuo tyttö, joka istuu tuolla, en vain jotenkin pidä hänestä.
En kestä hänen tekohymyään. Hän on mukava tyttö, -
rukoillaan, että hän muuttuisi..."
Tuollaista kutsun pieneksi elämäksi.
Sitä tapahtuu, kun olemme vastustuksen kourissa.
Sen sijaan, että alkaisimme toimia, meillä on liian kiire kritisoida.
Ne taas, jotka tarttuvat toimeen, ovat aina rohkaisijoita, -
jotka ottavat muutkin mukaan -
kehuvat heitä mollaamisen ja kritisoinnin sijaan.
Seitsemäs asia vastustuksessa on, että se näyttää kovin ylevältä.
Esimerkiksi: "Ehkä minun pitäisi ensin suorittaa jokin kurssi, -
joka käsittelee kirjoittamista, että osaisin kirjoittaa paremmin."
Joskus kuitenkin opiskelemme jotain asiaa loputtomiin -
sen sijaan, että alkaisimme tehdä sitä.
Joskus elämämme on pelkkää kokousta.
Vastustan joskus kokouksia, -
koska meillä saattaa olla kokouksen suunnittelukokous, -
kokouksen valmistelukokous ja kokouksen jälkipuintikokous, -
ja sitten alkaakin jo seuraavan kokouksen suunnittelu.
Pidämme niin paljon kokouksia, että itse työ uhkaa jäädä tekemättä.
Joskus vastustus siis saattaa näyttää ylevältä.
Message-käännös ilmaisee kohdan Kol. 2:6―7 näin: -
"Neuvoni on yksinkertainen: Tehkää, mitä teille on annettu tehtäväksi.
olette ottaneet vastaan Jeesuksen, eläkää nyt Häntä todeksi."
"Enpä tiedä, en ole vielä valmis." Koskaan ei ole oikea aika.
Puolet elämästäni olin liian nuori, kunnes yhtäkkiä olin liian vanha.
Ala vain tehdä sitä, mihin olet kutsuttu.
Teksti jatkuu: "Hänessä olette tukevasti vahvalla perustalla.
Tiedätte, mihin uskotte, toteuttakaa nyt sitä.
Koulu on ohi!" Paitsi, jos olet Hillsong-raamattukoulussa -
tai vasta seitsemännellä luokalla, älä ota tätä kirjaimellisesti.
"Koulu on ohi! Lakatkaa opiskelemasta, alkakaa elää!"
Tässä on usein vastustuksen ja lähetystehtävän ero.
Tulee päivä, jolloin on vain pakko alkaa tehdä työtä, -
alkaa elää sitä todeksi, koska voimme elää koko elämämme -
vastustuksen kourissa niin, ettemme koskaan ala todella elää.
Vastustus toimii meitä vastaan, -
koska lähetystehtävä ei useinkaan näytä -
siltä, miltä kuvittelimme sen näyttävän.
Meillä saattaa olla romanttinen käsitys siitä, millaista se on, -
usein se näyttää meistä joltakin todella mystiseltä ja hienolta.
Kuvittelemme, että tehtävämme tulee koskettamaan koko maailmaa.
On totta, että lähetyskäskyssä on kyse kaikista kansoista -
ja on hienoa, että seurakuntana saamme toteuttaa tätä -
suurta, maailmanlaajuista tehtävää, -
mutta usein lähetystehtävämme näyttää samalta -
kuin ne nimet, paikat ja kasvot, jotka kuuluvat elämäämme juuri nyt.
Se on sitä, että elämme Kristuksen tehtävää todeksi -
sillä, mitä käsissämme on ja siellä, missä nyt olemme.
Jos haluat päästä sinne, minne sinut on kutsuttu, -
tiedosta lähetystehtävä siellä, missä nyt olet.
Korinttilaiskirjeessä kerrotaan Jeesuksen ristinkuolemasta -
ja siitä, miten juutalaiset odottivat Messiaalta -
valtavan suurta ja ihmeellistä tunnustekoa, -
eivät juutalaismiestä, joka kuolisi nöyryytettynä ristillä.
He odottivat Messiaan olevan jotakin aivan ihmeellistä.
Pakanat sen sijaan odottivat jotakin sellaista, -
mikä olisi vedonnut heidän ylivertaiseen älyynsä, -
ajatteluunsa ja mieleensä. Jeesus ei tullut kummallakaan tavalla, -
eikä Hänen palvelemisensakaan ole sellaista kuin odotamme.
Kun olemme nuori aviopari ja olin valmistunut raamattukoulusta, -
mahdollisuudet toteuttaa tehtävää olivat harvassa, -
mutta pääsin nuorisotyöntekijäksi erääseen pieneen seurakuntaan.
Meille lähetystehtävä oli sitä, että tein kolmea työtä.
Päivätyöni oli hyvä työ, ja sain siitä käyttööni auton, -
Auto ei tietenkään ollut minun. Se oli hyvä työ, -
mutta lisäksi pesin vessoja Fordin autotehtaalla -
muutamana iltana viikossa, ja niitä käytettiin samaan aikaan.
Sellaista oli suorittaa lähetystehtävää.
Lisäksi hyllytin muutamana iltana viikossa tavaroita ruokakaupassa.
Sellaista oli suorittaa lähetystehtävää.
En odottanut sellaista, kun aloitin raamattukoulun.
Emme aina tunnista lähetys- tehtävää, joka on edessämme, -
koska meillä on väärä käsitys siitä, mutta Jumala osaa -
käyttää myös vaikeuksia. Tehtävän suorittamisella on aina hintansa.
Room. 12:1:ssä puhutaan ensin lahjoistamme, -
kaikesta, mitä Jumala armossaan antaa sekä niiden käyttämisestä.
"Niin minä Jumalan armahtavan laupeuden kautta kehoitan -
teitä, veljet, antamaan ruumiinne eläväksi, pyhäksi, -
Jumalalle otolliseksi uhriksi..."
Lähetystehtävän suorittaminen vaatii aina uhrautumista, -
se maksaa aina jotakin, mutta olipa hinta kuinka korkea tahansa, -
uskon koko sydämestäni, että se on kaiken sen arvoista, -
sillä syvä tyydytys, joka tulee siitä, -
että elämällämme on ikuinen tarkoitus, -
että käytämme lahjojamme Jumalan tarkoittamalla tavalla, -
on uskomattoman hieno kokemus.
Lähetystehtävässä elämiseen liittyy toinenkin asia: väärinymmärrykset.
Jeesuksella oli tehtävä.
Hän sanoi jo 12-vuotiaana, että Hänen tulee olla Isän luona.
Sen sijaan, että Hän olisi ollut isän ja äidin kanssa -
12-vuotiaan tavoin, Hän oli oppimassa Jumalan asioita.
Se liittyi Hänen tehtäväänsä. Hänet ymmärrettiin aina väärin.
Ihmiset kyseenalaistivat Hänen motiivinsa ja vainosivat Häntä, -
yrittivät työntää Hänet syrjään ja lopulta ristiinnaulitsivat Hänet.
Hänet ymmärrettiin väärin. Vielä yksi asia lähetystehtävästä.
Yksi elämämme suurimmista kamppailuista -
on kuroa umpeen kuilu elämämme ja elämättömän elämän välillä.
Meitä saattaa estää sellainen vastustus, josta olen puhunut.
Haluan lopettaa sanomalla, että on myös demonisempaa vastustusta, -
asioita, jotka sitovat meitä.
Raamatussa puhutaan kahdesta hengellisestä periaatteesta.
Yksi on vapautus. Jeesus on Vapauttaja, -
mutta Raamatussa Jumala yleensä vapauttaa ihmiset asioista, -
joihin he eivät voi vaikuttaa, kuten nälänhädästä, -
hyökkäyksistä, sorrosta, kulkutaudeista ja vitsauksista.
Asioista, jotka sitovat meitä ja joihin emme voi vaikuttaa.
Toinen hengellinen periaate on voittaminen.
Karitsan veressä on voitto, Jeesus on Voittaja.
Joskus elämässämme on vastustukseen liittyviä asioita, -
jotka meidän pitäisi voittaa, mutta odotamme vapautusta.
Älä jää odottamaan vapautusta jostain, jonka pystyt voittamaan -
Pyhän Hengen ja Karitsan veren voimalla.
Kuljetko kahdella sylinterillä, vaikka niitä on 12?
Ehkä koneesi yskii, koska ajatukset sitovat sinua.
Ehkä jokin riippuvuus tai muu asia hallitsee sinua, -
etkä pysty murtamaan sitä, vaikka yrität kaikkesi.
Jeesus on Vapauttaja, Lunastaja ja Voittaja, se on selvää.
Hän sanoi: "Maailmassa teillä on ahdistus", -
mutta Hän sanoi myös: "Minä olen voittanut maailman."
Raamattu sanoo: "...missä Herran Henki on, siinä on vapaus."
Jos jokin sitoo sinua, usko Jumalan Henkeen, joka asuu sinussa.
Hän on suurempi kuin asiat, jotka sitovat sinua.
"Jos siis Poika tekee teidät vapaiksi, -
niin te tulette todellisesti vapaiksi."
"...totuus on tekevä teidät vapaiksi."
Eletään Jumalan totuuden mukaan, koska se vapauttaa.
Pysytään lujina vapaudessa, johon Kristus on meidät vapauttanut, -
eikä alistuta ikeen alle. Nyt on aika jättää siteet taakse.
Lähetyskäskyn yhteydessä sanotaan selvästi (Mark. 16:17): -
"minun nimessäni he ajavat ulos riivaajia"
Uskon, että voimme ajaa ulos meitä ahdistavat riivaajat.
Emme taistele ihmisiä vastaan vaan pimeyden henkivaltoja vastaan, -
henkimaailmassa hallitsevia henkiä vastaan.
"hän, joka teissä on, on suurempi kuin se, joka on maailmassa."
"missä Herran Henki on, siinä on vapaus."
Jeesus on Voittaja. Hän sanoi: "Maailmassa teillä on ahdistus", -
mutta Hän sanoi myös: "minä olen voittanut maailman."
Raamattu on täynnä lupausta niille, jotka voittavat.
Uskon, että elämässämme on vastustusta aiheuttavia asioita, -
jotka Jumala auttaa meitä voittamaan.
Meillä tulee olla voittajan asenne, jotta pysymme lujasti Sanassa, -
kannamme vastuun teoistamme ja teemme oikeita päätöksiä.
Jumala on Voittaja, mutta Hän on myös Vapauttaja.
Meidät on lunastettu Karitsan verellä.
Siinä on voimaa, kun ihmiset ymmärtävät, -
että Jeesus on Lunastaja, mutta saatamme elää -
odottaen vapautusta asioista, jotka voisimme voittaa.
Totuus on, että Raamatussa vapautus liittyy usein -
asioihin, jotka eivät ole omassa vallassamme.
Ne voivat olla siteitä tai hyökkäyksiä ja nälänhätiä, -
ulkopuolelta tulevia asioita.
Voittaminen liittyy asioihin, jotka toimivat sisällämme.
Jos haluat elää suorittaen lähetys- tehtävää, älä jää odottamaan, -
että Jumala vapauttaisi sinut jostakin, minkä voit voittaa.
Eletään siis voittajina. Mitä teetkin, astu esiin -
ja tartu tehtävään. Paras on vielä edessä.
Olen työskennellyt 15―20 vuotta -
erilaisissa markkinointi- ja viestintätehtävissä.
Pidin työstäni, mutten ollut varma, halusinko tehdä sitä lopun ikäni.
Jumala antoi minulle halun käyttää liiketoimintaosaamistani -
hyväntekeväisyyspuolella.
Kun tilaisuus avautui, tiesin, että taloudellisesti -
se tarkoittaisi palkanalennusta. Tiesin, että se olisi vaikea pala.
Työhön kuului myös muuttamista kaupungista toiseen.
Minun oli käsiteltävä asioita, -
kuten kenelle vuokraisin asuntoni tai missä asuisin.
Vastustus, jota sydämessäni oli, liittyi Jumalaan luottamiseen.
Olin astumassa johonkin, mitä halusin, mutta pelko pidätteli.
Minun oli taisteltava tieni pelon läpi tietäen, -
että voin luottaa Jumalaan. Päätös oli tehtävä, -
en voinut odottaa "sopivaa aikaa", vaan oli Jumalan aika toimia.
Kun mietin kulunutta vuotta, -
saamani upeat tilaisuudet tekevät minut nöyräksi.
On hienoa tehdä uutta työtäni ja nähdä, miten se vaikuttaa.
Mikään työ ei ole koskaan tuonut minulle tällaista tyydytystä.
Teen vihdoin sitä, mitä olen aina halunnut tehdä.
Kun pimeys näyttää kätkevän Hänen kasvonsa, -
lepään Hänen muuttumattomassa armossaan.
Jokaisessa myrskytuulen puuskassa -
ankkurini pysyy temppelin väliverhon takana.
Ankkurini pysyy temppelin väliverhon takana.
Yksin Kristus, Kulmakivi, -
teki heikot vahvoiksi Pelastajan rakkaudessa.
Myrskyn keskellä Hän on Herra, -
kaiken Herra.
Hän on Herra, -
kaiken Herra.
Yksin Kristus, Kulmakivi, -
teki heikot vahvoiksi Pelastajan rakkaudessa.
Myrskyn keskellä Hän on Herra, -
kaiken Herra.
Yksin Kristus, Kulmakivi, -
teki heikot vahvoiksi Pelastajan rakkaudessa.
Brian Houstonin saarna "Hän vuo- datti sen, jonka näet ja kuulet" -
tuo tuoreen näkökulman Pyhän Hengen vuodatukseen Apt. 2:ssa.
Saat tämän elämää muuttavan saarnan kiitokseksi lahjastasi.
Näin voit aloittaa voitokkaan elämän Jeesuksen nimessä.
Yli 100 dollarin lahjasta saat taltioinnin konferenssistamme.
Se sisältää heinäkuun 2012 konferenssin aamu- ja iltaosuudet -
sekä kuuluisien opettajien kuten Joyce Meyerin -
ja Louie Giglion kaikki opetukset. Voit valita joko cd- tai dvd-levyt.
Käy osoitteessa www.hillsongtv.com/partner -
tai soita ruudulla näkyvään numeroon.
Jotain tapahtuu sisälläsi. Luonteesi kehittyy.
Juuresi kasvavat syvemmälle. Luottamuksesi ja voimasi kasvavat.
Pääset korkealle vain, kun juuresi ovat syvällä.
Älä halveksi pienten alkujen päivää, -
niiden aikana Jumala valmistaa sinua menemään kauas.
Jeesus vuodattaa verensä ja sanoo: -
"Murran jokaisen kirouksen, siteen ja kamppailun, joka sitoo taloasi.
Teen niin, jotta uusi sukupolvi ei joutuisi käymään läpi -
edellisen sukupolven taisteluja." Ette ole enää sitä, mitä ennen.
Tähän kaupunkiin tulee suuri ilo.
Huutakaa ja tanssikaa, herätys on tullut kaupunkiin!
TÄTÄ ON HERÄTYS Hillsong-konferenssi 2013
Kiitos, että katsoit ohjelmaa.
Rukoilen, että Jumala toimisi jatkuvasti kodissasi -
ja asioissa, jotka ovat sinulle tärkeitä.
On hienoa, että Jeesus välittää arkielämämme asioista.
Jumala on puolellasi. Jumala siunatkoon sinua.
Rukoilen, että paras on vielä edessä.
Suomennos: Anni Lähteenmäki